Robert Paul Kraft

De Robert Paul Kraft, gebuer de 16. Juni 1927 zu Seattle, a gestuerwen de 26. Mee 2015 zu Santa Cruz, Kalifornien, war en US-amerikaneschen Astronom.

 Liewen 
De Robert Paul Kraft huet op der University of Washington studéiert. 1955 huet hien an Astronomie op der University of California, Berkeley beim George Herbig promovéiert. Vun 1967 u war hie Professer op der University of California, Santa Cruz an huet kuerz duerno de Lick-Observatoire fir fënnef Joer als "acting director" geleet. Vun 1981 bis 1991 war hie Chef vum Lick-Observatoire.

Enn vun den 1990er Joren hat hien zesumme mam Donald Osterbrock, an den däitschen Astronomen Werner Pfau an Theodor Schmidt-Kaler verhënnert, datt d'Graf vum Walter Baade zu Bad Salzuflen dem Buedem sollt gläich gemaach ginn. De Walter Baade war ee vun de bedeitendsten Astronomen vum 20. Joerhonnert.

De Kraft war vun 1974 bis 1976 President vun der American Astronomical Society a vun 1997 bis 2000 President vun der Internationalen Astronomescher Unioun.

 Wierk 

Dem Kraft säin Haaptaarbechtsgebitt waren d'Stären an hir Elementheefegkeete souwéi d'cheemesch Entwécklung vun der Mëllechstrooss. Hien hat d'Rotatioun vun de Stären an d'Eegenschafte vu verännerleche Stäre wéi z. B. d'Cepheiden ënnersicht.

 Auszeechnungen an Éierungen 

 1962 Helen-B.-Warner-Präis
 1974 Member vun der American Academy of Arts and Sciences
 1995 Henry Norris Russell Lectureship
 2005 Bruce Medal
 Der Asteroid (3712) Kraft ass no him genannt

 Kuckt och 

 Um Spaweck 
 Robert P. Kraft, eminent astronomer and former director of UC Observatories, dies at age 87
 https://web.archive.org/web/20210422084023/http://www.phys-astro.sonoma.edu/brucemedalists/Kraft/index.html

Kategorie:Gebuer 1927
Kategorie:Gestuerwen 2015
Kategorie:US-amerikanesch Astronomen
Kategorie:Helen-B.-Warner-Präis
Kategorie:Bruce Medail
Kategorie:Henry Norris Russell Lectureship